als_Latn dik_Latn sag_Latn
Kongresi i Somnabulëve
Euuu, ç’m’i ke trazuar mornicat… në këtë mëngjes të hershëm që as pështymën s’po arrijë ta gëlltis. O Zot ç’na gjeti! Ç’na gjeti me këtë somnabull? Epo s’thonë kot : “kur një budalla e hedh një gurë në lum, s’arrijnë ta nxjerrin njëqind të mençur”!
SERMET SULEJMANI
Kongres? Çfarë!? E ç’kongres? - iu drejtova bashkëbiseduesit tim, Cufës. –The që po ftokan edhe pjesëmarrës nga shtetet e jashtme? –Po, po, kështu dëgjova, kështu po ta them. Dje kështu tha Alltan Pupla në konferencë për shtyp. Bile ardhjen e paska konfirmuar edhe presidenti Obama, kancelarja Merkel e... –Çfarë, çfarë??? Ke luajtur mendësh ti apo fillove me ato batutat tua? E ç’qenka ky sebep kaq i madh sa të vikan... Po leri ma’ këto budallallëqe se po na dëgjoi kush na shpallë të çmendur! Dëgjo Cufo, këtë informacion që ke marr nga televizioni dhe nga, siç thua ti, nga vetë shkëlqesia , Alltan Pupla mos e përmend askund se do qeshen me ty... –Pse? - Ngase kjo është shaka prilli. Pastaj, këto informacione a s’u deshke t’i merrje ti si aktivistë i saj dhe jo nga unë? Po kështu më thanë edhe mua se përpos Obamës dhe Merkelit, ishin të ftuar edhe shumë ambasadorë dhe ish-politikan të BE-së për të debatuar për ngërçin politik dhe proceset e ngecura veri-atllantike në pashallëkut tonë. – E po, ti më dukesh se je jashtëmase i stresuar dhe po flet jermas. S’e besoj që kryepari ynë të bëjë shaka me vetën e tij që pikërisht në këtë kohë kur “fshati po digjet e... ”?!, – ia dha fjalës keqas, Cufa, dhe dukshëm i hutuar nga ajo ç’tha e kapi kokën me të dy duart dhe s’foli një kohë të gjatë, si t’i kishte ngecur një kokërr bajame në fyt. Pas pak i doli një zë gjysëm i shterrur dhe përsëri ia dha: –Euuu, ç’m’i ke trazuar mornicat… në këtë mëngjes të hershëm që as pështymën s’po arrijë ta gëlltis. O Zot ç’na gjeti! Pu,pu, pu ç’na gjeti me këtë somnabull? – Epo, Cufo, s’thonë kot : “kur një budalla e hedh një gurë në lum, s’arrijnë ta nxjerrin njëqind të mençur”! – Ouu, po kujt i thua budalla, ti ore?! U nxe fort Cufa, sa nga veshët i dilte avulli. – Po a s’the vetë që "kur i gjithë fshati po digjet… Shabani i Hakisë po na krihet... ! Tani vërtetë s’ po të kuptoj! – u përpoqa ta qetësoja sadopak. – Ti vetë e quajte somnabull! – Unë e quajta vërtetë të tillë, por jo budalla ama, prandaj ke kujdes me fjalorin. – Epo mirë atëherë... bën të të pyes diçka? Ç'është kjo bombë me këtë “kongres tematik” në këtë kohë?… dhe me... O-o-oba-mën!? A s’është kjo shaka prilli? – Ty s’ka ç’të duhet, -ma preu furishëm Cufa., - nëse kemi nevojë do ta thërrasim edhe vetë “carin” e Rusisë, Putinin. A more vesh?! -Po dale mos u nxeh, o Cufë! Po ti vetë më ke thënë që ky ka mashtruar një Zvicërr të tërë për të dale në pension invalidor si “ i sëmurë”, e tani ma ngren zërin kot së koti! Pse, s’po të duket që akoma po përpiqet të na i hedhë!? A s’e sheh se si po sillet gjatë zbardhjes të tabulateve nga Lepur Agushi i opozitës maqedonase, sikur të ishte "Melaqe Stançiçi"! Demek, “vagoni” i tij partiak nuk na paska qenë i ngjitur në trenin e Gruevskit!? Amani ore? Shiko ti njëherë… ! Pse s’qenka kështu? Hë fol? - Ohuuu, Samet-ooo, pse ti mendoke se kryepari ynë qenka i ikur nga mendja? -Jo ma’ jo, kush e tha atë... ai vetëm po bëhet “sikur”! Po në fakt, ta themi troq, po “trgohet” lojtarë i shkëlqyer a! -Po ç’rëndësi ka për ne kush i fiton zgjedhjet nga pala tjetër? Ne e kemi të sigurtë pjesëmarrjen në qeveri, qofshin ata të majtë apo të djathtë. Me rëndësi “kroshnjet” tona me “dredhëza” do mbushen plot e përplotë! Kot s’e kemi thënë se do të sundojmë 50 vjet si partizanët e Titos. –Domethënë… vetëm pesëdhjetë! -Po ç’janë pesëdhjetë kur veç njëzetë i kaluam? Kështu siç po ecin punët kemi shanse t’ia kalojmë edhe atij. –Po ç’ka nëse Lepurushi ju hedh dëshmi për rastet e “Mostrës”, Harun Aliut dhe shumë afera të tjera? Ku do shkoni, a? Se sa për ardhjen e Obamës dhe Merkelit s’ju besojnë as ata të Bardovcës e lere më populli! Mileti nuk i ha më këto përralla. –Kush të tha se nuk i ha? -Unë po ta them.Në atë kongres s’do t’ju vijnë as rojtarët e ambasadave afrikane... –Lëri anësh këtë ironitë tuaja se na e çave trapin! -Urrdhëro? –më erdhi ta grushtoja…! -Po ç’llomotitë broçkulla në televizion ky magjistari i juaj, Alltan Pupla, alias Artan Grubi?... Vap-vup, vap-vup, si ndonjë protugjel katundi servirë haberë "feliçe" sikur atë ditë të shpëtonte bota nga ndonjë kometë e jo se po mbaheshka një kongresin tematik!!! Kurse Shabanin e pashë në rubrikën tjetër të televizionit të {pa}varur, me atë vetëpërmbajtjen e tij karakteristike prej Bude, sikur asgjë të mos kishte ndodhur. Pesë para s’i jepte për këto ngjarje që edhe evropjanët janë të shqetësuar, kurse ky sillet sikur të humbte zgjedhjet në një komunë! Duket qartë se as Shabani i Hakis e as Musa Kesexhija s’çanin bythë për hallet e popullit e aq më tepër për mosrealizimin e Marrëveshjes së Ohrit! Ka kohë që na i kanë bërë me dije se parneri i tyre i djeshëm, i sotshëm dhe i ardhshëm është pushteti, pa çka se në ato inçizime, ta zëmë, do të kapeshin me “pelë në dorë” kur kanë një tufë zgjedhësish që çdo herë ata i voton! –Po çka de…hë, më thuaj? Pse kush do të kualiciononte me Lepurushin edhe pas kësaj afere? Hë de, fol?... E ç’t’i thoja këtij dallkauku, kur çdoherë, para se të ndodhnin ato, ma tregonte rezulltatin e saktë në çdo cikël zgjedhor, edhe atë, me precizitet milimetrik? E ç’t’i thoja, de? Sigurisht që dueshke të heshtja para ‘fakteve’. –S’ka këtu, “po çka se?”,-m’u drejtua me krekosje Cufa. –Si s’paska?,-kot iu kundëveva , ai vazhdoi të fliste. –Po hajde vije pak gishtin në atë rradaken tënde të ndryshkur, o Samet zeza, e para, çka i intereson Shabanit se kush dhe çka i hedh në tabulate për të, kur edhe ‘ata’ s’kanë me kë tjetër të kualicionojnë pa “tufën” e 150.000 deleve tona?! –Ouuu!? Pse, ata, zgjedhësit qenkërkan për juve-dele?! Tufë që me një të fishkëlluar i bëni tok? –Pse ç’pandehe ti tjetër? Ani po më pyetke edhe kush na e mësoi Shabanin të luajë kaq mirë shah?! E din atë fabulën e dhelprës dhe ujkut? –Jo. Nuk e di. –Ja po ta them unë: ” E pyeti ujku dhelprën, kush të mësoi kaq mirë moj dhelpër sa t’i shpëtosh gojës së ujqërve të uritur, ajo ju përgjigj, e shikon atë dhelprën që po shkëpurdhet atje ke lumi? Nga ajo u mësova”! E more vesh fabulën?,-më pyeti me fudullëk Cufa. Ooo, po ai është gjeni, ore Samet! Ai është në gjendje, jo të organizojë, be, kongrese tematike, po në fund do të dalë i larë dhe shpërlarë saqë, do të mbetet i vetmi lojtarë i paprekur. Dhe në fund të këtij cirku, atë do ta thërrasin në rolin e mediatorit kryesor mes palëve të armiqësuara.Këtë ta mbash në mend. S’e beson ti këtë, e di. Të jemi shëndoshë dhe do ta shohësh. –O Zot i madh!, -thirra me zë, -Po nga i vie ky zell kaq i madh patriotik për këtë pashallëk gjysmë të vdekur?! Kush ia ka ngjizë në shpirtë këtë dashuri kaq “të shenjtë” për këtë atdhe sa, po ia kanë zili edhe vetë Gruevski dhe Zajevi?! –Sepse është njeri i madh ooo Samet, ai s’i ka në shpatulla vetëm hallet e zgjedhësve të tij? Ka probleme edhe më të mëdha se sa të disa lazdranëve që s’paskërkan të hanë byrek në mëngjes. E kush na paska vdekur për bukë në këtë pashallëk?! -Dëgjo ti, Garip, se më ke ardhë në maje të hundës!,-më erdhi të shpërtheja., -ky që po na ecë jermas natën dhe ditën, ka 13 vjet që ka harruar se kush e ka sjellur në pushtet, po do të vijë një ditë kur ky popull do t’ia thyej kokën! Po afrohet ajo ditë! Më beso mua! Ajo ditë kur çdo kush do të jap përgjegjësi për të bëmat në këtë dynja! Po ore, po, s'ka për t'i ikur askush askund pa dhënë përgjegjësi para popullit, qoftë ai edhe im atë! –Po rri aty se s’merr vesh ti në politikë, o Samet! – Marr-marr, bile ç’ke me të! Sa perandorë dhe perandori janë zhdukur nga faqja e dheut... e këtyre s’po i vika. Ju kujtoni se popullin do ta gënjeni pafund, tërë jetën, edhe më keq, mendoni se pafundësisht do t’i besojnë përrallave tuaja për Robin Hudin dhe 40 hajdutët e tij. Mori fund kjo histori. Ju lashtë shëndoshë zoti me të, Cufë! Prit sa t’i shohim bombat e radhës, por jo vetëm nga Zajevi e Gruevski, por nga vetë populli që i votoi!...
als_Latn als_Latn hau_Latn als_Latn